
Proiect: Promovarea libertății media în Republica Moldova

Despre ce e proiectul?
Libertatea de exprimare și pluralismul mass-media în Republica Moldova rămân o prioritate pentru Consiliul Europei, un angajament promovat de Planul de Acțiuni al Consiliului Europei pentru Republica Moldova 2025-2028. În decembrie 2023, Uniunea Europeană a deschis negocierile de aderare cu Republica Moldova, înaintând un nou set de cerințe pe care țara trebuie să le realizeze și să se alinieze, inclusiv reforme suplimentare ale sectorului media și audiovizual.
Proiectul își propune să sprijine în continuare consolidarea libertății de exprimare și a capacității autorității de reglementare a audiovizualului, a radiodifuzorului public, a eforturilor instituționalizate în curs de desfășurare ale autorităților din Republica Moldova în vederea combaterii dezordinii informaționale, îmbunătățirea educației media, consolidarea rezilienței societății împotriva campaniilor de dezinformare, precum și implementarea legislației privind accesul la informație. Proiectul include trei componente principale.
	Componenta 1
Îmbunătățirea în continuare a cadrului juridic de reglementare privind domeniul audiovizualului, mass-media și accesului la informații prin prisma recomandărilor Consiliului Europei, cerințelor negocierilor de aderare la UE și sprijinul pentru punerea în aplicare ale acestora.
	Componenta 2
Consolidarea capacităților profesioniștilor din domeniul media, independența radiodifuzorului public și al departamentului de filme documentare.

	Componenta 3
Sprijin oferit autorităților naționale și societății civile în combaterea dezordinii informaționale, creșterea educației media și a conștientizării publicului în acest domeniu.




Care este durata proiectului?
Ianuarie 2025 - Decembrie 2028 
(48 luni) 
Care este bugetul proiectului?
2 000 000  EURO

Ce ne propunem să realizăm? 
· Autoritățile naționale de profil au capacitatea de a îmbunătăți și de a pune în aplicare cadrul juridic privind audiovizualul, mass-media și accesul la informație, în conformitate cu standardele Consiliului Europei.
· Serviciul public de radiodifuziune și instituțiile mass-media independente au intensificat capacitatea de diversificare a conținutului, și au sporit independența și profesionalismul.
· Autoritățile de profil și părțile interesate sunt împuternicite să analizeze riscul dezordinii informaționale și să promoveze educația media din țară.
Cine sunt beneficiarii proiectului? 
· Ministerul Culturii 
· Comisia Parlamentară pentru Mass-Media 
· Cancelaria de Stat 
· Consiliul Audiovizualului 
· Centrul pentru Comunicare Strategică și Combaterea a Dezinformării 
· Radiodifuzorul Public (Teleradio-Moldova) 
· Telefilm-Chișinău
· Instituțiile media
· Organizațiile societății civile de media

Cum obținem mai multe informații?
Oficiul Consiliului Europei la Chișinău:
str. Vlaicu Pârcălab 63, etajul 3
Chișinău, MD-2001

